какъв е срокът за обявяване на предварителния договор за окончателен ?
при наличие на неизпълнение на задължението на продавача по предварителен договор, за купувача възниква правото да предяви иск с правно основание чл. 19 , ал. 3 от ззд като искът е конститутивен за защита на потестативни права. правото да се иска обявяване на предварителен договор в окончателен се погасява с пет годишна давност на основание чл. 110 от ззд. съгласно константната практика на вкс, която и настоящият съдебен състав споделя, изразена в решение № 286 от 28.09.2011 г. по т.д. 1055/2010 г. на вкс, 3 го, давностният срок относно конститутивния иск с правно основание чл. 19, ал.3 от ззд е петгодишен и на основание чл. 114 от ззд започва да тече от момента, в който се поражда правото като всяка от страните – обещател и приемател може да предяви иск за сключване на окончателен договор.